


Αθήνα, 26-02-2013



ΔΕΛΤΙΟ ΤΥΠΟΥ


[bookmark: _GoBack]H Γενική Γραμματέας Ισότητας των Φύλων του Υπουργείου Εσωτερικών, κ. Ζέττα Μ. Μακρή, σας καλεί να παρευρεθείτε και να στηρίξετε με την παρουσία σας την εκπαιδευτική ημερίδα που υλοποιεί η Γενική Γραμματεία Ισότητας των Φύλων του Υπουργείου Εσωτερικών σε συνεργασία με την ΚΕΔΕ, την ΕΝΠΕ και την ΠΕΤΑ ΑΕ, στο Βόλο, την 1 Μαρτίου 2013 στο ξενοδοχείο PARK (Δεληγιώργη 2) και ώρα έναρξης 9.00 πμ. Η εν λόγω ημερίδα αποτελεί την πρώτη από τις συνολικά τέσσερις (4) που θα πραγματοποιηθούν στις περιφέρειες της χώρας, στο πλαίσιο της υλοποιούμενης Πράξης του ΕΠ «Διοικητική Μεταρρύθμιση 2007 -2013» με τίτλο: «Ενθάρρυνση και υποστήριξη της συμμετοχής των γυναικών σε θέσεις πολιτικής ευθύνης και εκπροσώπησης σε περιφερειακό και τοπικό επίπεδο».
Στην εκπαιδευτική ημερίδα θα συζητηθούν θέματα που αφορούν στην παρουσίαση της εμπειρίας των Δήμων για τις πολιτικές Ισότητας από τη μέχρι τώρα πορεία εφαρμογής του Καλλικράτη, το πλαίσιο προτεραιοτήτων που θέτουν η υπογραφή της Ευρωπαϊκής Χάρτας της Ισότητας και ο Οδηγός Εφαρμογής της, καθώς επίσης και οι κυριότεροι τρόποι δικτύωσης και επικοινωνίας με αρμόδιους φορείς για την προώθηση των θεμάτων ισότητας στους Δήμους των Περιφερειών Θεσσαλίας, Στερεάς Ελλάδος και Ηπείρου σε τοπικό και περιφερειακό επίπεδο. 

